AlexejDobrolubov/national_council_slovak_2010 huggingface dataset:
6. schôdza NR SR - 14. deň - A. dopoludnia
Dátum: 2024-01-10
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

18. Ďakujem za slovo, pán predsedajúci, a ďakujem ti, Tina, za tvoje vystúpenie a hlavne za kvalitnú prípravu. Pre mňa je skvelé si vypočuť tieto naše príspevky v rozprave, na ktorých je vidieť, že to hovorí niekto, komu úprimne záleží na ľuďoch na Slovensku a chce im naozaj pomôcť, a takýchto rečníkov a rečníčok tu bola väčšina, ale teda, bohužiaľ, všetci a všetky len z opozície. My v PS alebo aj v celej opozícii určite nie sme proti zmenám ako takým, ale tie zmeny by mali celé Slovensko kontinuálne posúvať vpred, s dobou a táto novela nás určite posúva naspäť do minulosti. Takže keď už sa tu tretí deň snažíme poukazovať minimálne na tendenčnosť tejto novely, ale hlavne na to, že s akou naliehavosťou sa ju vláda a koalícia snažia prijať, tak si myslím, že nám na tom naozaj záleží. A dobre si povedala to, že vieme pre koho sú tieto zmeny ušité. Ak by táto novela prešla, tak je zjavné, že bežným ľuďom na Slovensku a hlavne všetkým čestným ľuďom na Slovensku to vôbec nepomôže a dokonca im to len uškodí. A veľa sme teda počuli aj o tom, aj ty si spomínala, aj včera kolegyňa Bihariová, ako sa napríklad menšiny na Slovensku nevedia domôcť spravodlivosti a namiesto toho, aby sme teda opravovali legislatívu tam, kde preukázateľne nie je zabezpečená spravodlivosť pre všetkých bez rozdielu, tak vláda predloží novelu zákona kde, ktorá je napísaná obvinenými advokátmi a je ušitá pre našich ľudí. Takže ja by som aj touto cestou chcela vyzvať ľudí na Slovensku, aby sa k nám zajtra 11. januára pridali na námestiach v mnohých slovenských mestách a stále nás to utvrdzuje, že je to veľmi dôležité. My nikam neodchádzame. Ďakujem. (Potlesk.)
6. schôdza NR SR - 12.deň - B. popoludní
Dátum: 2024-01-08
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

255. Ja teda na záver poviem len toľko, že ďakujem všetkým kolegom a kolegyniam za vaše faktické poznámky a veľmi si vážim odbornosť vašich príspevkov, ale hlavne sa chcem poďakovať za to, že vám úprimne záleží na tom, aby sa tu na Slovensku žilo všetkým ľuďom lepšie. A všetkým bez rozdielu, kto sú, koho volili, koho majú radi, kde žijú, napríklad ako vyzerajú alebo čo vyznávajú. Takže ďakujem vám. (Potlesk.)
35. schôdza NR SR - 12.deň - A. dopoludnia
Dátum: 2025-06-13
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

14. Pán kolega Hajko spomenul hrozivý vývoj demokracie a aj to, že rodina je najdôležitejšia vec pre nás. A čo ponúknuť rodine, aby mala viac detí? Dnes sa nerodia v rodinách deti nielen z ekonomických dôvodov, ale aj z dôvodov ďalších rizík, ja spomeniem dve. Aktuálna, aktuálna téma, ktorá sa teraz rieši, je bezpečnosť na školách po tom, čo sa stalo v Grazi, ale aj čo sa deje prakticky stále. Preto KDH prichádza s riešeniami a budeme vás prosiť o podporu, aby sme znížili to napätie, ktoré je dneska aj v spoločnosti v deťoch. Druhá vec, ktorú si spomenul, je šikana. Ja chcem povedať, že ten, že u nás sa šikana rieši veľmi-veľmi zle a neefektívne. Spomeniem princíp, ktorý sa zmenil v prípade riešenia domáceho násilia. Ak preukázateľne dochádza k domácemu násiliu, tak agresor je vykázaný z bytu za určitých podmienok, musí opustiť prostredie, kde sa správa agresívne, aby obete netrpeli. A to robíme hneď. V prípade šikany tento princíp neplatí, tá šikana je riešená veľmi liknavo, niekoľko mesiacov a agresor a obeť ostávajú veľmi často v školách napríklad v tej istej triede. A výsledok je taký, že z 90 % odchádza obeť zo školy, uteká preč a agresor, agresor nie je dostatočne potrestaný alebo v tomto prípade obmedzený. Ja viem, že poviete, že aj agresor je v istom prípade obeť a že to treba riešiť komplexne, ale princíp, že obeť, v tomto prípade deti, že nesmú byť vystavené ďalšej agresii, toto zatiaľ nerobíme, to neplatí, a preto KDH príde s viacerými legislatívnymi návrhmi, my už ich máme pripravené, jeden dneska predstavím a za chvíľku sa budeme venovať aj šikane, aby sme toto zmiernili, aby naše deti sa v tomto prostredí cítili bezpečnejšie. Ďakujem vám.
35. schôdza NR SR - 11.deň - B. popoludní
Dátum: 2025-06-12
Poslanec: Šmilňák, Martin (KDH)
Druh vystúpenia: Vystúpenie v rozprave

108. pojmy, potom analýzy a tak si dali teda termínované úlohy jednotlivé orgány, ústredné orgány štátnej správy. On si dal všetky termíny alebo väčšinu termínov na šiesty mesiac ´25 a na dvanásty mesiac ´25. Čiže do konca kalendárneho roku by sme mali prísť s nejakými opatreniami. A keď si dáte námahu a prečítate si, tak zistíte, aké sú to opatrenia. Napíšeme príručku, urobíme nejaké cvičenie, zrobíme z toho cvičenia SWOT analýzu, obrázky a máme vybavené jedno ministerstvo, druhé, tretie, štvrté, piate. Majú vybavené všetko a my sme pre bezpečnosť urobili to, že máme na jednu, teda na jedného policajta päť škôl a on nám to zmonitoruje a všetko bude fajn. No nebude. Máme ďalšie opatrenie. Pán minister oznámil, že chce nakúpiť za 63 mil. okolo 24-tisíc kamier, keď si, keď som to dobre počítal. A keď si to vydelíte a vynásobíte, tak vám vyjde, že jedna kamera, a to by sme museli všetkým školám ich dať sedem, sedem, aj takým budovám, ktoré majú iba dve triedy, wecko a maličkú jedáleň, čiže to, tam stačí jedna kamera na jednu stranu, jedna na druhú a prípadne možno štyri povedzme, ale nebudeme ich potrebovať 25-tisíc, ale možno 20-tisíc, možno ešte menej, lebo niektoré školy nie sú v takom nebezpečí, že by tam museli byť prostriedky, ktoré sa vôbec nepoužijú. Teda ideme nakúpiť kamery. Tie kamery budú predražené, to je môj odhad a rád sa budem mýliť, lebo zatiaľ mi tu vychádza, že jedna kamera bude stáť 3-tisíc eur. Ja vám viem takú zohnať za 800 eur alebo za 1 500, podľa kvality, podľa toho, podľa servisu a podľa ďalších nákladov, ale určite to nebude 3-tisíc eur na kameru. Okrem toho naše riešenie, keby sme dostali aj tento rok alebo spočítali za kalendárny rok, že dostaneme 2-tisíc, 2-tisíc teda koordinátorov bezpečnosti do škôl a zarábali by v čistom nejakých 600 eur za polovičný pracovný čas, teda za tých 20 hodín týždenne, tak by nás to stálo okolo 12-13 mil. eur ročne. To znamená, že tých 63 mil. by kľudne stačilo na päť rokov. Na päť... (Prerušenie vystúpenia predsedajúcim.)
35. schôdza NR SR - 10.deň - B. popoludní
Dátum: 2025-06-11
Poslanec: Šmilňák, Martin (KDH)
Druh vystúpenia: Vystúpenie

Szalay, Tomáš, poslanec NR SR Absolútne podčiarkujem všetko čo Fero povedal, ale keďže kolega Dubéci ma vyzval k tomu, že ho zaujímajú anekdoty, aj kolegu Hazuchu zaujímali anekdoty, ja som si na jedno spomenul, ktorú treba riešiť v tomto kontexte a nebola vyriešené a skončila vo vzduchoprázdne. Predstavte si, že nie jedna DSS-ka, nie jedno zariadenie seniorov dostalo covid, tí ľudia sa medzi sebou nainfikovali, lebo nemali izolačky, a potom personál týchto DSS-iek zostal doma a povedal si, že oni nejdú do roboty, lebo je to nebezpečné, a tí seniori zostali bez akejkoľvek starostlivosti. Nie raz som bol toho svedkom, a aký sme mali na to nástroj, nútenú prácu. Okresný úrad niekomu poslal predvolanku, že musí niekam prísť vtedy a vtedy a bude nútene pracovať v nejakom zariadení. Koľko takých pracovných pomerov vzniklo ak, ak ich spočítam na prstoch jednej ruke som to prehnal, pretože tí ľudia našli bambilión dôvodov ako nenastúpiť do tej práce a tých o tých seniorov sa reálne nemal kto postarať. My sa tvárime, že robíme nejaký sociálny štát a záchrannú sociálnu sieť, ale len čo je prvá krízová situácia, tí ľudia zdupkajú z prvej línie a my nemáme plán B, kto sa o tých ľudí postará. Čo sme za tie dva a pol roka urobili, ako sme vylepšili legislatívu, aby sme tam vedeli tých ľudí nejakým spôsobom poslať. Však armádu tam nevieme poslať, aby sa starala o tých seniorov, tak koho tam vieme poslať. Nepoučili sme sa. Prosím vás pekne, poučme sa, aby sme to znovu nemuseli zase prežívať s toľkými úmrtiami. Veľmi podporujem to, čo povedal Fero Majerský.
33. schôdza NR SR - 13.deň - B. popoludní
Dátum: 2025-04-14
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

136. Pán kolega Vašečka, ja mám tri poznámky k tomu, čo si hovoril. Hovoril si, že nie sú len argumenty len lekárske, ako tu bolo spomenuté, že majú sa o tom, tejto problematike venovať len odborníci a lekári v prvom rade, ale sú tak aj argumenty biologické, právne, filozofické. Môj point je v tom, že, že znižujeme hodnotu života, znižujeme hodnotu človeka a človek sa stáva tovarom, a preto tá otázka, že kedy začína život a že je hodný ochrany, je veľmi dôležitá. A druhý bod, ktorý chcem povedať k tomu, čo si vravel, je, že aj lekár sa môže mýliť. Z osobnej skúsenosti, moja manželka počala, keď bola už chorá, a dvakrát počala a v obidvoch prípadoch nám gynekológ povedal, že sa nám narodí postihnuté dieťa a že skončí na ulici a že vy zomriete a tak ďalej. Dneska jedna z nich študuje neurovedy a bude pomáhať ľuďom a druhá psychológiu a sú to zdravé mladé ženy, takže som rád, že prišli na svet, aj keď sa gynekológ mýlil. A tretia vec, možno ti pripomeniem Richard, že si tu mal hodenú rukavicu, že sú ochotní aj z liberálneho spektra rozprávať o tom, že poďme ženám pomáhať, ak ich odrádza od toho, aby priviedli dieťa na svet, ekonomická situácia, tak možnože tu je cesta. My kresťanskí demokrati budeme hlasovať za ten zákon. To, čo povedal Fero Mikloško, je len, že možnože bola, v inej dobe bola väčšia možnosť tento zákon presadiť. Neznamená to ale, že sa staviame proti nemu. My sme za ochranu života a... a... ale aj pán Szalay to spomenul, že hľadajme príčiny, prečo sa tam ženy k takémuto kroku odhodlajú, a skúsme tie príčiny eliminovať a pomôcť všemožne, aby tie deti na svet prísť mohli . A v tomto dávam kredit aj pani Záborskej, ktorá aj takéto veci robí v živote, nie, nielen, nielen to... (Prerušenie vystúpenia časomerom.)
39. schôdza NR SR - 9.deň - A. dopoludnia
Dátum: 2025-09-23
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Vážené dámy, vážení páni, ja neviem ako vy, ale ja mám pocit, že takéto jubilejné platy sa dávajú vtedy, keď chcete nejaký stav udržať v robote. To znamená, že keď niekto, napríklad zo stavu sudcov utieka a tak ďalej, ale ja nemám pocit, že sudcovia sú tí, ktorí sa búria alebo že chcú z tohto stavu ujsť. Ja mám pocit, že existujú iné stavy, s ktorými máme problém a to sú napríklad učitelia. To sú tí, ktorí vychovávajú naše deti a našich vnukov podľa ktorých a to sú vlastne tí ľudia, ktorí musia mať dve roboty, dokladajú v noci v Lidli, aby vedeli prežiť napríklad z toho platu v Bratislave alebo v okolitých mestách. To znamená, ja si myslím, že práve takýchto ľudí by sme mali motivovať, aby v tom svojom stave, v tom svojom zamestnaní zostali ešte 10, ešte 20, ešte 30 rokov a nie aby utekali z našej krajiny a vlastne vy motivujete ľudí, ktorí mám pocit, že sa teda asi nemajú úplne na čo sťažovať. Prosím vás, vysvetlite, prečo to tak je? Ja mám pocit, že sme si to doteraz nevysvetlili. Išlo to veľmi rýchlo, nikto na to nereagoval. Pani Kolíková to veľmi dobre pomenovala, napriek tomu, že si asi urobila horšie vzťahy v tomto momente, ale myslím, že celá opozícia v tomto za ňou stojí. To znamená, že vysvetlite, prosím vás, drahá opozícia, prečo chcete motivovať sudcov, teda koalícia, prečo chcete motivovať sudcov, aby v tom stave zostali, keď mám pocit, že tam chcú zostať?
39. schôdza NR SR - 6.deň - B. popoludní
Dátum: 2025-09-17
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ja budem kľudný a optimistický. Ja som si zobral zo Števovho prejavu to, že síce zhodnotil, že to nerobíte dobre a to je ešte jemné slovo, ale povedal, že máme plán, ako by sme to robili my, sme to opublikovali dva roky pred voľbami, odkonzultovali so všetkými, ktorých sa to týka, na rozdiel od vašej konsolidácie, ešte predtým ako sme to opublikovali a pracujeme v rôznych pracovných skupinách s inými politickými silami, ktoré to budú s nami realizovať. To znamená, že ja som optimista. Dva roky maximálne to títo občania a občianky s vami vydržia. Aj Rusíni, aj Bratislavčania, aj ženy, aj muži, aj deti sa vrátia, aj dôchodcovia budú mať lieky, len proste musíme to vydržať a ja verím, že to zvládnete v zdraví, vy pán minister, lebo cítim, že máte tlaky, ale verím aj v to, že opozícia bude ešte jasnejšia, tvrdšie pracovať tieto dva roky na to, aby proste pripravila konkrétny plán zo dňa na deň, ako zvrátiť tie všetky, prepáčte poviem blbosti, ktoré ste navrhli v tomto konsolidačnom balíčku. Ďakujem.
39. schôdza NR SR - 5.deň - A. dopoludnia
Dátum: 2025-09-16
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem veľmi pekne, pán podpredseda Národnej rady. Takže Michal Šimečka veľmi správne spomenul to, že táto vláda predstavuje konsolidačné opatrenia bez toho, aby to konzultovali s tripartitou a ešte špeciálne bez toho, aby to konzultovali s odbormi. Proste prosociálna vláda, dve strany majú v názve sociálne demokracie a oni sa vykašlú na odbory. Takže ja už vlastne chápem, že čo to znamená slovenská sociálna demokracia. To neznamená to, že ich vyšmarili z európskej sociálnej demokracie, to znamená to, že vlastne sa nekomunikuje s pracujúcimi, kašle sa na nich. Skrátka nepredĺžiť konsolidáciu odborom znamená výsmech pracujúcim ľuďom. Jedinú konsolidáciu čo som zachytil vo verejnom priestore bolo, že ste sa radili s cirkvami. Samozrejme nemám nič proti tomu, ale také už sme to niečo mali pred 80 rokmi. Ďakujem veľmi pekne.
39. schôdza NR SR - 4.deň - A. dopoludnia
Dátum: 2025-09-12
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem veľmi pekne. Vidím, že sa liberáli alebo teda pravičiari zhodujú z akože sociálnymi demokratmi, lebo celé reakcie na moje vystúpenia si Marián Viskupič debatuje s Ladislavom Kamenickým. Možno to je aj preto, že som vyzval, že proste, že mali by sa počúvať odbory a z pochopiteľných dôvodov Marián to ignoruje a, a pán minister to tiež ignoruje, lebo ich ignoroval, keď, keď teda to bolo treba. Zuzana Števulová ďakujem ti veľmi pekne teda, že si mi povedala, že to nie je zákonná povinnosť, ale teda ja by som to spravil ako zákonnú povinnosť. Špeciálne, keď sa, keď sa týka zákon takto veľmi sociálnych partnerov. A zas mám pocit, že rozprávam do. A nevadí no, tak však ony si dorozprávajú. Nemusíte. My čakáme v pohode. Máte čas. Ešte mám 38 minút, 38 sekúnd. No dobre, tak, tak aby som to uzavrel. Myslím si, že moje vystúpenie bolo slušné. Ďakujem vám veľmi za vaše, za vaše postrehy a ešte ku Lacovi. Teda pánovi Lackovičovi, keď povedal, že bude problém teda s výšením poplatkov za, za cintorín no tak už tu je taký problém, že už sa tu ani zomrieť neoplatí v tejto krajine. Ďakujem.
35. schôdza NR SR - 15.deň - B. popoludní
Dátum: 2025-06-18
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

30. Ďakujem veľmi pekne. Pán poslanec, my sme si aj mysleli, že budete hodnotiť, že koľko nás bude, preto sme išli do polovice. To znamená, že ani nie celé, ani nie prázdne. Proste polovica, nejaký priemer, aby ste nemali tie argumenty také silné. Viete, keď sa prijímal najdôležitejší zákon alebo novelizoval najdôležitejší zákon tejto republiky, ústava, tak som vám to dvakrát odfotil, aj v prvom čítaní, aj v druhom čítaní. Celá štátotvorná strana SMER tu nebola. Proste nebola tu, takže vy ste sa vykašľali na ústavu a keby sme išli vaším smerom, tak minimálne my sme sa napolovicu vykašľali na nášho hrdinu Martina Dubéciho. Ale nie je to pravda. Ostrosť ceruzky by som nechal na členov PS-ka a nie na členov SMER-u. Myslím, že Martin je človek, ktorý sa pre túto funkciu narodil. Vie viacej o parlamentarizme, ako veľká väčšina v tejto sále. Možno sa môže zrovnávať s Ondrom Dostálom. Takže my sme si povedali, že to je človek, ktorý sa tu hodí a ktorý vie veľmi správne komentovať, resp. moderovať, resp. riadiť tento parlament. Takže ako pri ústave mám pocit, že strašne málo energie do toho dávate. Skrátka vyberiete si bezobsažnú kritiku, vyberiete si zlých speakrov, skrátka ja nerozumiem, že ten SMER stráca energiu a stráca ducha. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

96. Ďakujem veľmi pekne za slovo. Po prvé, pán Danko, ja sa naozaj necítim povýšenecký a arogantný a myslím, že ani nie som. Tak buď menujte alebo nehovorte o všetkých PS-károch. Pán Danko, neviem, že či ste vaším, počkám, kým dovoláte, pán Danko, neviem, že či ste KDH a celej tejto veci viac nepoškodili týmto vystúpením, naozaj, lebo ako keby ústava je vážna vec, hej, a podľa mňa aj keby mala vedomie, tak už je niekde na hranici s Bergom alebo možno aj ďalej. Lebo proste takto znehodnotiť vážnu debatu o ústave, v zásade ste nepovedali skoro nič o ústave. Ste rozprávali o PS-ku ako takej, myslím si, že pán predsedajúci to mal prerušiť a mal povedať, že sa má vyjadrovať k téme, tak ako to bolo v minulosti. Proste o ústave sa nedá rozprávať ako Ander z Košíc, proste my sa bavíme o základom texte okolo ktorého chodíme každý deň, keď prichádzame do roboty. A proste vy ste túto vec skrátili na dva dni debaty a podľa mňa majú z toho občania skôr srandu ako vážnu vec. To znamená, povedali ste, že poďme sa baviť o právach. Toto ja už počúvam 20 rokov, ale vždycky to hovoríte vtedy, keď niekto chce dať práva utláčaným. Vždycky poviete, poďme sa brániť o nejakých právach a tak ďalej, nikdy nedefinujete kedy, nikdy nedefinujete s kým a kedy sa ideme baviť. Vždycky to poviete, len keď ste v úzkych, to znamená, že definujte time plane alebo časový plán, kedy sa o tomto budeme baviť, odložme túto debatu o ústavách, ktoré v zásade potláčajú práva našich občanov a potom sa bavme o ústave. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

56. Ďakujem ti veľmi pekne, Zori, za tvoju presnú, hĺbkovú a historickú analýzu toho, čo sa dnes deje. Naozaj veľmi oceňujem aj ten kultúrny aj historický rozmer a dokonca oceňujem aj citáty z velikánov slovenských dejín, a dokonca aj tie biblické. Dovolím si ťa ešte, ale v niečom doplniť. Správne si pomenovala, že hľadá sa tu nejaká identita. Pripomeniem historicky, že vždy, keď sa hľadala identita vylučovaním iných, smerovali krajiny alebo kontinenty ku tragédii. Spomeniem to, čo sa dialo Slovákom po rakúsko-uhorskom vyrovnaní, spomeniem nacistický režim, spomeniem fašistický režim, spomeniem slovenský štát vtedy, kedy ľudia, normálne poslanci vylučovali iných svojich spoluobčanov z bežného života. Práve preto, aby burcovali vášne a aby im poškodili. Zároveň, ale zase vždy, keď identita rozširovala, tak sme boli svedkami prosperity. Napríklad rozšírená identita je Európska únia, obrovský mierový projekt, kde krajiny, ktoré sú v ňom združené, nezažili vojnu medzi sebou, kde rástol ekonomický blahobyt a dokonca aj sociálny alebo ekologický blahobyt. Dokonca aj to OSN, ktoré je teraz v nejakej miere spochybňované, bola kolektívna identita sveta, kde sa stanovili nejaké pravidlá mierového spolužitia, a keby tu to OSN nebolo, tak by asi bolo oveľa horšie. Preto ja sa veľmi, veľmi čudujem kolegom hlavne z HLAS-u, ale aj teda ostatným z koaličných strán, že chcú budovať identitu Slovákov na vylučovaní.
35. schôdza NR SR - 13.deň - A. dopoludnia
Dátum: 2025-06-16
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

36. Ďakujem veľmi pekne. Priznám sa, že aj druhá obhajoba tohto ústavného zákona ma strašne sklamala. Pán Podmanický, čakal som oveľa viacej. V skutočnosti ste sa nevyjadrovali k tomu, že prečo takúto ústavu treba, ale vlastne vy ste hovorili o tom, že prečo my sa pýtame KDH, prečo s vami spolupracuje. No je to preto, lebo my vám prikladáme zlý úmysel. Váš predseda pán Fico povedal, že chce vykostiť KDH. A práve preto my sa pýtame KDH, že prečo na svojom vlastnom vykostení spolupracuje, o tomto to je. A nás to veľmi mrzí. Druhá vec je, spomínali ste prieskum SANEP, no a že čo chcú občania. Pán Podmanický, ale keby sa tou istou metodikou SANEP pýtal občanov, že či chcú, aby sa im rozpadávali mosty, alebo aby im neplesneli nemocnice, alebo aby neboli rozdelené rodiny, lebo ľudia odchádzajú za prácou, aby nebolo násilie páchané na ženách, tak som presvedčený, že by to percento bolo vyššie ako tých 70 % či koľko, ktoré hovorí, že žena a muž v ústave. Spomenuli ste nútené prezliekanie do šiat? Pán Podmanický, to čo je za výmysel? Kedy niekto obhajoval nejaké nútené prezliekanie do šiat? Ja o takomto nemám žiadnu vedomosť a podľa mňa chodíte na stránky, ktoré by ste nemali. A ešte jedna vec. Pán Podmanický, ste tu za stranu, ktorá sa volá SMER-SD. Bola 20 rokov v Strane európskych socialistov. Všetky tieto témy, ktoré my tu teraz obraňujeme, mali oni v Strane európskych socialistov. Väčšiu slobodu, neutláčanie slabých ľudí a tak ďalej a tak ďalej. Vy ste schizofrenik, pán Podmanický. (Potlesk.)
35. schôdza NR SR - 13.deň - A. dopoludnia
Dátum: 2025-06-16
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

14. Pán minister, veľmi pozorne som vám počúval. Povedali ste takú úvodnú vetu, že ústava je niečo, čo sme si priniesli do EÚ. Áno, je to úplná pravda. My sme si ju priniesli do EÚ, prišli sme do klubu pánov s kravatou. Len čo vy teraz robíte, je, že už keď ste v tom klube, tú kravatu si silou mocou chcete dať dole. To znamená, že vy po vstupe do Európskej únie meníte ústavu, to je ten problém, to je to. To znamená, že vaša prvá premisa vôbec neplatí. A ešte raz si to zapamätajme, v ústave je niečo, čo sme si priniesli do EÚ a vy ju meníte. Teraz sa vraciame niekoľko rokov dozadu, možno aj desiatky rokov dozadu, takýmto hlúpym definovaním pohlaví do ústavy. Ako som hovoril, kľudne definujme aj rozmery futbalového ihriska, ktoré sme mali v histórii na Slovensku. A vy ste hovorili, že máte problém s nadmerným zasahovaním európskych orgánov do vnútorných záležitostí na Slovensku. No, samozrejme, máte s tým problém, lebo viete, že chystáte veci, ktoré sa budú čím ďalej tým viac vzďaľovať od Európskej únie a tohoto sa obávate. A ešte raz, pán minister, som očakával od vás viac ako príklad so šľachtickým titulom, ktorý v Rakúsku platí a v Nemecku neplatí. Tak to už ak chcete, tak nabudúce vám ja ako keby že neprávnik navrhnem plno iných vecí, ktoré sú zaujímavejšie v tejto oblasti ako nejaký šľachtický titul. Ako my sa tu bavíme o veciach, ktoré ovplyvňujú Slovensko. V Slovensku asi traja ľudia majú nejaký šľachtický titul a ani toho sa nevedia dopátrať alebo dovolať a vy argumentujete pri zmene slovenskej ústavy so šľachtickým titulom. Pán minister, myslím si, že by ste si to mali viacej pripraviť. (Potlesk.)
35. schôdza NR SR - 13.deň - A. dopoludnia
Dátum: 2025-06-16
Poslanec: Štefunko, Ivan (PS)
Druh vystúpenia: Vystúpenie v rozprave

6. Vážený pán predsedajúci, podávam procedurálny návrh v znení: "Ústava je najdôležitejší zákon Slovenskej republiky, navrhujem zabezpečiť aspoň jednu tretinu účasti klubov SNS, KDH a HLAS." Z každej z tých strán je tu jeden poslanec, aj SLOVENSKO vidím, že jeden. To znamená, že ja si myslím, že ústava si vyžaduje oveľa väčšiu účasť týchto poslancov a oveľa väčšiu vážnosť. Naposledy, keď sme sa bavili o ústave, sme tu boli len my za Progresívne Slovensko a celá koalícia bola niekde v autobuse a išla niekde, to znamená, že ja si myslím, že toto nie je úplne férové a dôstojné, baviť sa o ústave v takomto zložení. Ďakujem.